หมดความมั่นใจกับ1,000จุด
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 28 ต.ค. 2553
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 28 ต.ค. 2553
...วานนี้ดัชนีลงไปลึกสุดๆ กว่า 13 จุด ก่อนขยับเล็กน้อยปิด 983.96 จุด ลดลง 12.08 จุด มูลค่าซื้อขาย 32,135 ล้านบาท 
...ต่างชาติขายสุทธิ 143 ล้านบาท สถาบันพอร์ตเทรดโบรกเกอร์ ผสมโรงขายตาม โดยเฉพาะ พอร์ตเทรดเทหนัก 1,367 ล้านบาท
...ตลาดหุ้นยิ่งสูงยิ่งหนาว ทดสอบ 1,000 จุด หลายรอบผ่านไม่ได้ เหลือฝรั่งต่างชาติเจ้าเดียว ส่วนนักลงทุนไทยกลัวกันหมด ความมั่นใจเริ่มหาย ที่เคยซื้อกลับขายทิ้งลงมา รอบ 1,000 จุด น่าจะจบ เปลี่ยนเป็นปรับฐานอีกครั้ง
...คนใจกล้าตั้งโต๊ะรับซื้อ SSC (เสริมสุข) ยังเก็บตัวเงียบ ขนาดที่ปรึกษากฎหมาย หรือ “ประเสริฐ ภัทรดิลก” ค่ายแอดไวเซอรี่ พลัส ที่ปรึกษาเทกโอเวอร์ เป็นไปด้วย ให้มันได้ทุกกรณีซิพ่อคุ้ณ !!!!!! ...“เสริมสิน สมะลาภา” บิ๊กบอสแนเชอรัล พาร์ค (NPARK) แจกของขวัญปีใหม่ สมนาคุณผู้ถือหุ้นเดิม เพิ่มทุนขาย 1 สตางค์ แจกขนาดนี้ผู้ถือหุ้นไม่ตามใช้สิทธิก็ไม่รู้จะพูดไงแล้ว ถูกขนาดนี้ ยังไงก็กำไร เพราะราคาบนกระดาน 45 สตางค์
...บล.กิมเอ็ง (ประเทศไทย) เอาใจลูกค้ารายย่อย ออก DW ใหม่ 2 ตัว ให้ลุยไฟกัน ประเดิม 2 ตัวแรก BANP 42 CA และ PTT 42 CA ดีเดย์ 29 ต.ค.นี้
...ถ้ายังกลัวๆ กล้าๆ ไม่กล้าลงทุน งั้นลองไปฟัง “หุ้นโบนัส–โค้งสุดท้าย 1,050 จุด” เจาะลึกหุ้นเด็ดและเทคนิคการลงทุน วันพุธที่ 3 พ.ย.นี้ เวลา 13.30–14.30 น. จัดโดย บล.ทิสโก้ ที่ห้องค้าหลักทรัพย์ ชั้น 4 อาคารทิสโก้ สาทรเหนือ